**Z A P I S N I K**

2. seje sveta šole II. gimnazije Maribor, dne 26. 2. 2015

Prisotni: mag. V. Brantuša, S. Cvar, S. Gril, J, Holc, dr. M. Jagodič, mag. I. Lorenčič, M. Mikić, M. Nemšak, T. Petrović, A. Polajžar, M. Šobernik

Opravičeno odsotni: mag. I. Ketiš, dr. L. Kodrin, Mirjana Mladič, Janja Pušič in Jožica Šnuderl

Dnevni red:

1. Potrditev zapisnika prejšnje seje sveta šole v šolskem letu 2014/15
2. Sprejem Letnega poročila II. gimnazije Maribor za leto 2014
3. Obravnava Samoevalvacije šole za šolsko leto 2013/14
4. Obravnava Poročila o spremljavi vizije šole po področjih in kazalnikih za šolsko leto 2013/14
5. Ocena uspešnosti dela ravnatelja
6. Druge aktualne informacije

**Ad. 1. Potrditev zapisnika prejšnje seje**

Predsednica sveta šole je prebrala dnevni red in povedala, da je bil zapisnik zadnje redne seje posredovan v pregled skupaj z vabilom in ostalim gradivom, imeli pa smo tudi eno korespondenčno sejo v zvezi s potrditvijo solasja MIZŠ za delo preko študentskega servisa (koordinator izvajanja športnih dejavnosti najemnikov športne dvorane), ki so jo člani sveta šole potrdili.

**Zapisnika sta bila soglasno potrjena.**

**Ad 2. Sprejem Letnega poročila II. gimnazije Maribor za leto 2014**

G. ravnatelj je povedal, da je prvi del – poslovno poročilo za leto 2014 je skoraj 90 % identično poročilu za šolsko leto 2013/14, ki ga je svet šole že potrdil. Načrtovane dejavnosti do konca leta 2014 so bile v celoti izvedene. Na pisno vprašanje g. Ketiša o izostankih je g. ravnatelj odgovoril, da poprečje zvišujejo izostanki dolgotrajno hospitaliziranega dijaka in športnikov, drugače pa ne odstopajo. Na drugo vprašanje g. Ketiša o posebnih stroških čistil je g. ravnatelj odgovoril, da smo nepomemben znesek plačevali za čistila za milnike, sedaj je to zajeto v mesečni obveznosti.

Finančni del poročila je vezan na koledarsko leto 2014. Ga. Šobernik je povedala, da so nekatere stopnje nižje kot lani zaradi varčevanja, ki ga nalaga zakonodaja. Načrta za leto 2015 še nimamo, ker čakamo na izhodišča. Na prihodkih se pozna, da je manj donacijskih in sponzorskih sredstev, pri odhodkih se pozna višji indeks pri zdravniških pregledih, ker smo morali več zaposlenih poslati na obdobni zdravniški pregled, manjši pa je indeks pri ogrevanju, ker zima ni bila tako mrzla kot leto prej. Višek sredstev bomo porabili za novo informacijsko opremo, opremo za biologijo, kemijo in fiziko ter investicije v telovadnici in za barvanje. A. Polajžarja je zanimalo, če se trend nižanja pozna tudi na dejavnostih šole, pa je g. ravnatelj povedal, da ravno z znižanjem drugih stroškov, lahko sredstva razporejamo med razne dejavnosti šole. Na predlagano Letno poročilo II. gimnazije Maribor ni bilo pripomb.

**Sklep 1: Svet šole je soglasno potrdil, da se presežek prihodkov nad odhodki leta 2014 v znesku 163.328,90 EUR prenese v leto 2015 in uporabi za nakup novih osnovnih sredstev, drobnega inventarja ter investicijskega vzdrževanja.**

**Sklep 2: Letno poročilo za leto 2014 je soglasno potrjeno.**

M. Šobernik je dodala, da so inventurne komisije opravile popis sredstev za leto 2014, ki so ga člani sveta šole predhodno dobili v pregled. Nekaj opreme je stare, zamortizirane, zato smo kupili nove računalnike, televizorje in pametne table in zato je potreben odpis stare opreme. G. Petrovića je zanimalo kaj je s fitnes opremo, ki se ne uporablja in je predlagal, da jo nekako zaščitimo. Pa je ga. Šobernik povedala, da je le-ta do leta 2017 v lasti Nove KBM Leasing, šele takrat preide v last MIZŠ. G. Brantušo je zanimalo kdo je dobil nove prenosnike, na kar je odgovoril g. ravnatelj, da so predani v uporabo pri predmetu kemija in biologija, v amfiteater ter nekaterim učiteljem. Drugih pripomb več ni bilo.

**Sklep 3: Popis sredstev za leto 2014 je bil soglasno potrjen.**

**Ad 3. Obravnava Samoevalvacije šole za šolsko leto 2013/14**

Ga. Nemšak je povedala, da je bil namen samoevalvacije oceniti materialne pogoje. Ti so dobri, mogoče je včasih v kateri učilnici le pretoplo ali premrzlo. G. ravnatelj je dodal, da je bila samoevalvacija že predstavljena dijakom, učiteljem in predstavnikom staršev in nanjo ni bilo pripomb.

**Sklep 4: Predstavniki sveta staršev so soglasno potrdili, da so seznanjeni s samoevalvacijo šole za šolsko leto 2013/14.**

**Ad 4. Obravnava Poročila o spremljavi vizije šole po področjih in kazalnikih za šolsko leto 2013/14**

G. ravnatelj je na kratko predstavil glavne značilnosti spremljanja vizije šole. Metodologija je bila pripravljena leta 2010 na podlagi metodologije iz gospodarstva. Po štirih letih ugotavlja, da cilji niso bili slabo zastavljeni – za leto 2016 bo potrebno popraviti le kazalnike za maturo, ostali so že bili preseženi. S kazalniki lahko spremljamo sistem, saj s številkami lahko analiziramo posamezna področja. Delati bomo morali na povečanju solidarnosti, ker smo si zastavili ¾ zvišanja do leta 2016, dosegli smo le ¼. Sicer na tem že delata prof. Bedenik in prof. Kovše. Zaradi gospodarske krize tudi niso doseženi kazalniki pri sponzorstvu in donatorstvu.

Pri pregledu nacionalnega programa ugotavlja, da pri angleščini nimamo zlatega priznanja. Zaradi strogih kriterijev za Zoisove štipendije, bodo dijaki začeli špekulirati s tekmovanji in se bodo prijavljali na tista, kjer bodo lažje dosegali boljše rezultate.

G. Petrovića je zanimalo zakaj ljudje izven šole govorijo, da naši rezultati niso tako dobri kot jih sami prikazujemo. G. ravnatelj meni, da te govorice verjetno izhajajo iz objav medijev o rezultatih mature, kjer pa niso zajeti uspehi dijakov v oddelku mednarodne mature. A. Polajžar je vprašal, zakaj ni zgodovine pri mednarodni maturi in g. ravnatelj mu je odgovoril, da žal ne najdemo primernega učitelja zgodovine, ki bi dovolj dobro obvladal tudi angleščino. G. Petrović je še vprašal, zakaj ne vpišemo dva razreda mednarodne mature, pa je bil odgovor g. ravnatelja, da nimamo dovolj nadpovprečnih dijakov.

**Sklep 5: Predstavniki sveta staršev so soglasno potrdili, da so seznanjeni s Poročilom o spremljavi vizije šole po področjih in kazalnikih za šolsko leto 2013/14.**

S tem smo zaključili tudi s 6. točko – Druge aktualne informacije, ker ni bilo dodatnih vprašanj.

**Ad5. Ocena uspešnosti dela ravnatelja**

Kot vsako leto mora svet šole oceniti uspešnost dela ravnatelja na podlagi Pravilnika o merilih za ugotavljanje delovne uspešnosti direktorjev s področja šolstva. Obrazec vsebuje štiri kriterije ocenjevanja: realizacijo obsega programa (do 25 %), kakovosti izvedbe programa (do 35 %), razvojno naravnanost zavoda (do 35 %) in zagotavljanje materialnih pogojev (do 5 %).

Vsi prisotni člani sveta šole so se strinjali, da so rezultati dela šole odlični, zato so potrdili maksimalno število procentov za vse kriterije s katerimi se ocenjuje uspešnost dela ravnateljev.

**Sklep 6: Svet šole je soglasno potrdil 100 % delovno uspešnost ravnatelja.**

2. redna seja sveta šole je bila zaključena ob 18.45.

Zapisala: Predsednica sveta šole:

Tatjana Zagoranski Sanja Cvar